Nicole Goffart

thumb|(2024)
[thumb|tot rçuvant s' pris ås «Spiegues» (2024) (avou [Batisse Frankinet)]]
**Nicole Goffart** a skepyî li 15 di fevrî 1939 ey a morou li 7 di djanvî 2026. Elle a crexhou e-n on hamtea : les Trîxhes sol Hôte Flémåle.

Di s' mestî elle esteut dame di scole. 

## Ouve e walon
C' est ene sicrijheuse di d' pîces di teyåte e walon. Ses pîces sont-st aprume djouwêye pa li Scanfår di Serè.

Elle a rascodou ene cåkêye di pris.

Foû do teyåte, elle a scrît des arimés et des prôzes dins "Djåzans walon", "Intrez don" et l' "Bultén walon".

Elle a eto scrît des cåzaedjes di tchansons, tchantêyes pa Jean-Pierre Darras. Sacwantès tchansons sont-st a môde di paskeyes.

E 2024, elle est finalisse do Pris d' teyåte del Federåcion Walonreye-Brussele, avou s' pîce *Li vwès dès sondjes*. C' est leye ki wangne li pris li 25 di nôvimbe 2024.

## Pîces da sinne
* Li tchant des rinnes (Pris Marcelle Martin 2001)
* Li stoele do bierdjî (2001)
* Li boune voye (èn ake, 2002)
* Cwand les andjes levèt l' rido (2003, Pris del bate UCW po ls etivådes di Måtche)
* "L' abeye di Sint-Måcrawe".
* "Li vwès des sondjes", creyeye a Måtche-el-Fåmene po ls Estivådes 2006 pal dramatike "Les cpagnons del sinne".
* "Li djouweu d' ôr".
* "Taijhoz vs, dji djåze" (Pris José Eddy Lantin, 2008)
* Padrî l' muroe (2007, avou Djôr Simonis).
* Li wiyete (2012)
* Les ciwagnes rivnèt tofer al minme plaece (2013).
* Po l' oneur del famile (2014)
* Les tchawes-soris da Boulboule (2015)
* Li måjhone des åmes pierdowes (2016)
* Les spenes des rôzes (2017)
* On fi d' trop (2018)
* Mi pere l' aveut bén dit (2018)
* Poyete a tofer råjhon (2019)
* Li vwès des sondjes (Pris del Kiminålté 2024)

## Ene di ses paskeyes
::***Dj’ a èn ordinateur***
(so l' air *Au lycée Papillon* da Georgius)

::**I.** 
:*I n a bén lontins ki ça m’ trecassive / Di vey ki tolmonde aveut on PC / Dispoy des anêyes, veyoz vs, dji scrijheu / *Avou ene viye machine tote presse a dhoter / Ossu, dji m’ deri / K’ il esteut grand tins por mi
::Resploe 1
:*Dji n’ so tolminme nén si biesse / Et dj’ a on pô d’ instruccion / Dji frè bén clicli / Avou ene soris / Come tolmonde, nodino !
::*' II.** 
:''Dji dmanda consey a des specialisses / Ki m’ ont dit tertos ki dj’ aveu råjhon / Ki dj’ esteu capåbe, avou ene boune notice / Di scrire mes ramtaedjes, et minme des tchansons / K’ èn ordinateur, / On s’ endè sieve so ene eure.
::å resploe 1
::** III.** 
:''Ossu, on bea djoû, dji m’ leya-st adire / Et dj’ ala-st a Lidje cweri on PC / A l’ ome ki m’ sierveut, dji deri, tote fire / ''C’est un computêr que j’ voudrais-z ach’ter / Mais pas un trop grand / un p’tit pour les débutants.
::Resploe 2
:''Dji n’ so tolminme nén si biesse / Et dj’ a on pô d’ instruccion / Et po fé clicli / Avou vosse soris / Dji prindrè des luçons.
::** IV.** 
:''L’ ome mi responda k’ c’ esteut l’ boune adresse / K’ e s’ botike, dji trouvreu foirt åjheymint / K’ i faléve aprume loukî al vitesse / Et al memwere po-z ovrer schayetmint / Roufler, dji n’ sai fé, mins dj’ n’ a nén co Alzémer
::Resploe 3
:''Pinséve-t i k’ dj’ esteut trop biesse / Et Po shuve ses esplicåcions / Et k’ po fé clicli / Avou ene soris / Faleut-st esse on tchampion.
::** V.** 
:''Dispu ouy shijh moes k’ ça est el måjhone / Dji m’ sin ene ôte feme, ashiowe a m’ buro / Minme cwand dj’ voe m’ soris djouwer a comcom, / Sins poleur arester al plaece k’ i fåt / Mins dj’ fwai des progrès / Divins shijh moes, ça irè.
::Resploe 4
:''Dji n’ so tolminme nén si biesse / Dj’ a minme on pô d’ instruccion. / Po fé fé clicli / A ene haeyåve soris, / I fåt d’ l’ aplicåcion.
::** VI.** 
:''Dj’ a portant sayî des truks di totes sôres / Do froumadje sol tåve et m’ tchet padrî mi / Pinsant k’ ça l’ pôreut rinde pus amiståve / K’ elle arestêyreut di m’ fé assoti / Mins n’ a rén a fé / Ele fwait djusse çou ki lyi plait.
::å resploe 4
:''Paret k’ ces biesses la sont-st assez fråjhûles / Et k’ ele sont sudjetes ås rafroedixhmints / Dji lyi a metou, po l’ rinde pus voltrûle / On tapis dzor leye, mins ça n’ sieve a rén. / Ele n’ est nén froûleuse / C’ est ene soris rôbaleuse.
::å resploe 4
::** VII.*' 
:*Ouy timpe å matén, dj’ a-st avou l’ idêye / Do sayî del prinde pa les sintimints / Avou del muzike po fiesti si oraye / Dj’ a tolminme veyou on fameus candjmint ! / Li Tchant des Walons / L’ a rapåjhté po do bon.
::Resploe 5
:*Ci n’ esteut nén co si biesse / N’ a nén mezåjhe d’ instruccion / S’ on vout k’ ene soris / Voye bén fé clicli / Lyi fåt dire e walon.
::Resploe 6
:*Po rmete les idêyes e plaece / Di tot kî ki n’ les a nén / Siervoz vs del muzike / Ci serè madjike / N a tot ki rirè bén.

## Alére
* ''« Décès de Nicole Goffart »'' sol waibe-blok do Cayé et les Courts Tins, li 8 di djanvî 2026.
* J.-M. Nicolas, « In memoriam Nicole Goffart » et « Nicole Goffart ou *“On n'lê nin ine bièsse à l'ouh´”* », dins l' bultén del Federåcion del province di Lidje, , fevrî 2026, p. 3-5.

## Hårdêyes difoûtrinnes
* Sacwants scrijhaedjes 
* Co ene pådje so ses scrijhaedjes 
*  Eterviou po s' Pris d' teyåte

## Sourdants